அம்மு ஜோசப்

அம்மு ஜோசப் (Ammu Joseph) (பிறப்பு: செப்டம்பர் 26,1953) இந்தியாவின் பெங்களூரு தளமாகக் கொண்ட ஒரு ஊடகவியலாளரும், எழுத்தாளரும், ஊடக ஆய்வாளரும் மற்றும் ஆசிரிரும் ஆவார். அம்மு ஜோசப் முதன்மையாக பாலினம், ஊடகம் மற்றும் கலாச்சாரம் தொடர்பான பிரச்சினைகள் குறித்து எழுதுகிறார். ஒரு பெண்ணியப் பத்திரிகையாளராக இவர் ஊடகங்கள் மூலம் பெண்கள் பற்றிய செய்திகளையும் ஊடகங்களில் பணிபுரியும் பெண்களின் அனுபவங்களையும் ஆராய்கிறார்.

அம்மு ஜோசப் பல புத்தகங்களையும் ஐக்கிய நாடுகள் கல்வி, அறிவியல், பண்பாட்டு நிறுவனத்தின் அறிக்கைகளையும் எழுதியுள்ளார். மேலும் பிரதான மற்றும் வலை அடிப்படையிலான ஊடகங்களிலும் எழுதியுள்ளார். தனது பெண்ணிய வாதத்திற்காகவும், பாலின உணர்திறன் குறித்த பணிகளுக்காகவும் தேசிய மற்றும் சர்வதேச விருதுகளைப் பெற்றுள்ளார்.

 கல்வி 
1974 ஆம் ஆண்டில் சென்னை, பெண்கள் கிறித்தவக் கல்லூரியில் ஆங்கில இலக்கியத்தில் இளங்கலை. பட்டமும், 1975 ஆம் ஆண்டில் மும்பையிலுள்ள சோபியா கல்லூரி தொழில்நுட்ப நிறுவனத்தில் சமூக தொடர்பு ஊடகத்தில் சான்றிதழ் பட்டமும், 1976 ஆம் ஆண்டில் நியூயார்க் நகரத்தின் சிராகஸ் பல்கலைக்கழகத்தில் பொது தகவல்தொடர்புகளில் இளங்கலை பட்டமும் பெற்றார். அமெரிக்காவில் படிக்கும்போது, கிளோரியா ஸ்டீனெம் (சமூக-அரசியல் ஆர்வலர்), சுசேன் பிரவுன் லெவின் (எழுத்தாளர்) மற்றும் பாட்ரிசியா கார்பைன் (மிஸ்.மேகசின் இதழின் நிறுவனர்) ஆகியோரை சந்தித்து அவர்களால் ஈர்க்கப்பட்டார். இங்கிலாந்தின் கேம்பிரிச்சுப் பல்கலைக்கழகத்தின் வொல்ஃப்சன் கல்லூரியில் அம்மு ஜோசப் ஒரு பத்திரிகையாளர் சக ஊழியராகவும் இருந்துள்ளார்.

 விருதுகள் 
2003 ஆம் ஆண்டில், அமெரிக்காவின் இதழியல் மற்றும் மக்கள் தொடர்பு கல்வி சங்கத்தின் பெண்களின் நிலை குறித்த ஆணையத்தால் பெண்ணிய வாதத்திற்கான டோனா ஆலன் விருது ஜோசப்பிற்கு வழங்கப்பட்டது. 2007 ஆம் ஆண்டில், ஜோசப் பாலினப் பிரச்சினைகளில் தொடர்ந்து ஈடுபட்டதற்காக பாலின உணர்திறனுக்கான ஐக்கிய நாடுகள் சபையின் மக்கள் தொகை நிதியத்தின் ஊடக விருதைப் பெற்றார்.

 மேற்கோள்கள் 

பகுப்பு:பெண் ஊடகவியலாளர்கள்
பகுப்பு:வாழும் மக்கள்
பகுப்பு:1953 பிறப்புகள்